Kommissionens forordning (EF) nr. 915/2004

af 29. april 2004

om ophævelse af visse forordninger om mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2931/79 af 20. december 1979 om bistand ved udførsel af landbrugsprodukter, der kan komme ind under en særlig ordning ved indførsel til et tredjeland(1), særlig artikel 1, stk. 2,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(2), særlig artikel 26, stk. 3, og artikel 31, stk. 14, og

ud fra følgende betragtninger:

(1) Ifølge artikel 14 i Kommissionens forordning (EØF) nr. 2729/81 af 14. september 1981 om de særlige gennemførelsesbestemmelser for ordningen med import- og eksportlicenser og ordningen med forudfastsættelse af restitutioner for mælk og mejeriprodukter(3) kan kun opfordringer fra et af de offentlige eller offentligretlige organer, der er opført på listen i bilaget til Kommissionens forordning (EØF) nr. 2730/81 af 14. september 1981 om listen over de organer i importerende tredjelande, som kan afholde licitationer vedrørende mælk og mejeriprodukter(4), komme i betragtning ved ansøgninger om certifikater med forudfastsættelse af restitutionen, der indsendes med henblik på licitationer i tredjelande. Samme bestemmelse findes i artikel 6, stk. 1, i Kommissionens forordning (EF) nr. 1466/95 af 27. juni 1995 om særbestemmelser for anvendelsen af eksportrestitutioner for mælk og mejeriprodukter(5), hvorved forordning (EØF) nr. 2729/81 ophæves. I Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter(6), der er trådt i stedet for forordning (EF) nr. 1466/95, henvises der ikke længere til forordning (EØF) nr. 2730/81, men det fastsættes i denne forordnings artikel 8, at den pågældende i fremtiden skal føre bevis for, at det drejer sig om et offentligt eller offentligretligt organ. Forordning (EØF) nr. 2730/81 er derfor blevet overflødig og kan ophæves.

(2) Ifølge artikel 1, stk. 1, i forordning (EØF) nr. 2931/79 udsteder medlemsstaternes ansvarlige myndigheder på anmodning og efter behørig kontrol et dokument, der attesterer, at betingelserne er opfyldt ved udførsel af landbrugsprodukter, der i henhold til aftaler, som Fællesskabet har indgået, kan komme ind under en særlig ordning ved indførsel til tredjelande. Til gennemførelse af nævnte forordning fastsættes det i Kommissionens forordning (EØF) nr. 3305/82 af 9. december 1982 om gennemførelsesbestemmelser for administrativ bistand ved udførsel af ost, som kan få særbehandling ved indførsel til Norge(7), at eksportørerne skal fremlægge et certifikat med attestering af fællesskabsoprindelsen af de eksporterede oste. I bilag IV, nr. 4, punkt 1), i aftale i form af brevveksling mellem Det Europæiske Økonomiske Fællesskab og Kongeriget Norge om visse arrangementer på landbrugsområdet(8) fastsættes, at produkter, der indføres, omfattes af aftalen, når der fremlægges et varecertifikat EUR.1 eller en fakturaerklæring. Da der ikke længere skal ifølge artikel 1 i forordning (EØF) nr. 3305/82 skal fremlægges certifikat, kan denne forordning derfor ophæves.

(3) Ifølge Kommissionens forordning (EØF) nr. 3439/83 af 5. december 1983 om særlige betingelser for udførsel af en række oste til Australien(9) skal de australske myndigheder have forelagt en særlig licens, der attesterer, at der for de importerede oste fra Fællesskabet ydes en nedsat restitution i forhold til de restitutioner, der er fastsat for andre destinationer. Da der efter vedtagelsen af Kommissionens forordning (EF) nr. 1776/96 af 12. september 1996 om fastsættelse af eksportrestitutioner for mælk og mejeriprodukter(10) ikke har kunnet fastsættes restitutioner for oste, der eksporteres til Australien, er forordning (EØF) nr. 3439/83 blevet overflødig og kan ophæves.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Forordning (EØF) nr. 2730/81, (EØF) nr. 3305/82, og (EØF) nr. 3439/83 ophæves.

Artikel 2

Denne forordning træder i kraft på tredjedagen efter offentliggørelse i Den europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 2004.

På Kommissionens vegne

Franz Fischler

Medlem af Kommissionen

(1) EFT L 334 af 28.12.1979, s. 8.

(2) EFT L 160 af 26.6.1999, s. 48. Forordning senest ændret ved Kommissionens forordning (EF) nr. 186/2004 (EUT L 29 af 3.2.2004, s. 6)

(3) EFT L 272 af 26.9.1981, s. 19. Forordning ændret ved forordning (EF) nr. 1466/95.

(4) EFT L 272 af 26.9.1981, s. 25. Forordning senest ændret ved forordning (EF) nr. 763/94 (EFT L 90 af 7.4.1994, p. 13)

(5) EFT L 144 af 28.6.1995, s. 22. Forordning ændret ved forordning (EF) nr. 174/1999.

(6) EFT L 20 af 27.1.1999, s. 8. Forordning senest ændret ved forordning (EF) nr. 1948/2003 (EUT L 287 af 5.11.2003 s. 13)

(7) EFT L 350 af 10.12.1982, s. 11. Forordning ændret ved forordning (EF) nr. 222/88, (EFT L 28 af 1.2.1988, s. 1).

(8) EFT L 109 af 1.5.1993, s. 47.

(9) EFT L 340 af 6.12.1983, s. 7. Forordning senest ændret ved forordning (EF) nr. 222/88.

(10) EFT L 232 af 13.9.1996, s. 19.